KISKŐRÖS VÁROS POLGÁRMESTERE


ELŐTERJESZTÉS
(a Képviselő- testület 2025. április 30-i ülésére)


TÁRGY: 	SZOCIÁLIS SZOLGÁLTATÁSTERVEZÉSI KONCEPCIÓ 
                
A szociális igazgatásról és a szociális ellátásokról szóló 1993. évi III. törvény (a továbbiakban: Szt.) 92.§ (3) bekezdése szerint a legalább kétezer lakosú települési önkormányzat a településen élő szociálisan rászorult személyek részére biztosítandó szolgáltatási feladatok meghatározása érdekében szolgáltatástervezési koncepciót készít. 

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet 111/A.§ (1) bekezdése szerint a szolgáltatástervezési koncepció tartalmazza különösen 
a) a lakosságszám alakulását, a korösszetételt, a szolgáltatások iránti igényeket, 
b) az ellátási kötelezettség teljesítésének helyzetét, az ütemtervet a szolgáltatások biztosításáról, 
c) a szolgáltatások működtetési, finanszírozási, fejlesztési feladatait, az esetleges együttműködés kereteit, 
d) az egyes ellátotti csoportok, így az idősek, fogyatékos személyek, hajléktalan személyek, pszichiátriai betegek, szenvedélybetegek sajátosságaihoz kapcsolódóan a speciális ellátási formák, szolgáltatások biztosításának szükségességét. 

Az SZCSM. rendelet 111/A. § (5) bekezdése alapján a szolgáltatástervezési koncepció tartalmát az önkormányzatnak ötévente felülvizsgálni és aktualizálni kell.

Az SzCsM. rendelet 111/A. § (4) bekezdése alapján a szolgáltatástervezési koncepció tervezete megküldésre került a városban működő szociális intézmények vezetőinek és a nemzetiségi önkormányzatoknak véleményezésre. 
A Német Nemzetiségi Önkormányzat elnöke, a Magyarországi Baptista Egyház Filadelfia Integrált Szociális Intézmény vezetője és a Sorsfordító Szolgáltató Központ Sorsok Háza Szociális Intézmény vezetője a szociális szolgáltatástervezési koncepció elfogadását javasolja.

A fentiek alapján javaslom, hogy a Képviselő-testület a határozat-tervezet mellékletét képező, Kiskőrös Város Önkormányzata 2025-2030. évekre vonatkozót szociális szolgáltatástervezési koncepcióját fogadja el.


Kiskőrös, 2025. április 22.

                                                                                                           Domonyi László sk.
								           polgármester
              



HATÁROZAT-TERVEZET

A Képviselő-testület a határozat melléklete szerint Kiskőrös Város Önkormányzata 2025-2030. évekre vonatkozó szociális szolgáltatástervezési koncepcióját elfogadja.

Határidő: 	azonnal
